Anexa nr. 1

la Hotărârea Guvernului

nr.\_\_\_\_din\_\_\_\_\_\_\_

**Program**

**de management durabil al substanțelor chimice pentru anii 2023-2030**

## INTRODUCERE

1. O gama largă de substanțe chimice, utilizată în prezent în toate sectoarele economiei aduce beneficii de care societatea modernă este complet dependentă. Republica Moldova produce un spectru îngust de substanțe chimice, orientat spre piața autohtonă, precum: produse farmaceutice, coloranți, lacuri și vopsele, produse și preparate cosmetice. Substanțele chimice mai sunt folosite la producerea hârtiei, în industria ușoară, industria materialelor de construcție, industria alimentară, inclusiv cea de producere a vinului etc.

2. Totuși, majoritatea necesităților țării în substanțe chimice sunt acoperite din import, care atestă o creștere constantă. Principalele substanțe chimice importate sunt: îngrășăminte, pesticide, diverse materii prime, produse și substanțe pentru industria prelucrătoare și pentru alte industrii.

3. În acest context, devine o prioritate națională dezvoltarea unui sistem eficient de control și supraveghere a plasării pe piață a substanțelor chimice, care va avea atât un impact economic, cît și social, prin substituirea substanțelor periculoase cu produse alternative mai puțin periculoase, iar adoptarea și implementarea unor noi reglementări va contribui la reducerea riscurilor pentru sănătate și ecosisteme.

4. Programul de management durabil al substanțelor chimice pentru anii 2023-2030 (în continuare Programul MDSC)este un document de politici, pe termen mediu, care cuprinde obiectivele și prioritățile naționale pentru dezvoltarea sistemului de management durabil al substanțelor chimice de-a lungul întregului ciclu de viață. Termenul de realizare a acestuia este ajustat inclusiv la cele mai importante angajamentele internaționale asumate de Republica Moldova – Agenda 2030 pentru Dezvoltare Durabilă, Acordul de Asociere RM-UE, Abordarea Strategică a Managementului internațional al substanțelor chimice (SAICM) 2020-2030.

5. Prezentul Program a fost elaborat în conformitate cu obiectivele specifice ale Strategiei de Mediu până anul 2030 și este inclus în Planului de activitate a guvernului pentru anul 2023.

6. Programul MDSC corespunde domeniilor din capitolul 16 „Mediul înconjurător”, prevăzute de Acordul de Asociere Republica Moldova - Uniunea Europeană, ratificat prin Legea nr.112/2014 și este elaborat în vederea executării prevederilor acordurilor multilaterale de mediu în domeniul gestionării substanțelor chimice, la care Republica Moldova este parte, având astfel obligația de a dezvolta măsuri de implementare a acestor acorduri.

7. Astfel, Ministerul Mediului, în calitate de autoritate competentă, asigură dezvoltarea cadrului legal, instituțional și de politici pentru următoarele acorduri: **Convenția de la Stockholm** privind poluanții organici persistenți (art.7) (ratificată prin Legea nr. 40/2004[[1]](#footnote-1)), **Convenția de la Rotterdam** privind procedura de consimțământ prealabil (PIC) în cunoștință de cauză aplicabilă anumitor produși chimici periculoși și pesticide ce fac obiectul comerțului internațional (art.15) (ratificată prin Legea nr. 389/2004[[2]](#footnote-2)), precum și **Convenția de la Minamata** cu privire la mercur (art.20) (ratificată prin Legea nr. 51/2017[[3]](#footnote-3)). Totodată, Republica Moldova a ratificat și anual depune rapoarte către **Convenția de la Basel** privind controlul transportului peste frontiere al deșeurilor periculoase și al eliminării acestora (art.4, alin. 4), care abordează problema gestionării deșeurilor de substanțe chimice periculoase (Hotărârea Parlamentului nr. 1599/1998[[4]](#footnote-4), Amendamentul la Anexa VII ratificat prin Legea nr. 205/2008[[5]](#footnote-5)). Un alt tratat internațional important în domeniul gestionării substanțelor chimice, ratificat de Parlamentul Republicii Moldova, este **Protocolul de la Montreal** privind substanțele care distrug stratul de ozon al **Convenției de la Viena** privind protecția stratului de ozon (Legea nr. 111/2001[[6]](#footnote-6)).

8. Programul a fost elaborat în corespundere cu prevederile Legii nr.277/2018 privind substanțele chimice și se aliniază angajamentelor asumate de țară pentru a contribui la realizarea ODD-lor și țintelor de dezvoltare, care urmează a fi atinse până în anul 2030 conform prevederilor Strategiei Naționale de Dezvoltare „Moldova Europeană 2030”. Totodată, reafirmând aspirațiile de aderare la UE, Guvernul Republicii Moldova, și-a asumat un angajament ambițios de a face managementul substanțelor chimice și al deșeurilor mai eficient și eficace, asigurând posibilități egale de realizare a unui echilibru între interesele părților implicate și perfectarea unui control corespunzător din partea statului.

9. Din punct de vedere procedural, elaborarea Programului este motivată de faptul că reglementarea plasării pe piața a produselor chimice este un domeniu de activitate inclus în Acordul de Liber Schimb Aprofundat și Cuprinzător (DCFTA) între UE și Republica Moldova care urmărește o relație comercială preferențială, bazată pe condiții mutual avantajoase, acordând fiecărei părți un acces mai bun pe piață, decât ce este oferit altor parteneri de comerț. Capitolul ”Gestionarea substanțelor chimice ” este o prioritate pe termen scurt, bazată pe Acordul de asociere dintre Uniunea Europeană și Republica Moldova, iar implementarea acestuia va contribui la îmbunătățirea calității mediului.

10. Planul de acțiuni pentru implementarea Programului de management durabil al substanțelor chimice pentru anii 2023-2030, presupune reducerea progresivă a poluării cu substanțe chimice a componentelor de mediu, diminuarea presiunilor generate de gestionarea inadecvată a deșeurilor de substanțe chimice, minimizarea impactului advers al substanțelor chimice asupra sănătății și mediului, îmbunătățirea managementului riscului accidentelor asociate cu substanțe, precum și asigurarea bunei guvernări în domeniul managementului integrat al substanțelor chimice pe întregul ciclul lor de viață.

11. În procesul de elaborare și adoptare a Programului, coordonat de Ministerul Mediului, a fost asigurată participarea deplină și incluzivă a tuturor părților interesate la nivel național, sectorial și subnațional, precum și a sectorului privat, a reprezentanților mediului academic și de cercetare, a organizațiilor societății civile, a femeilor, grupurilor vulnerabile și comunităților locale, a căror implicare este esențială pentru atingerea obiectivelor de asigurarea unui management durabil al substanțelor chimice.

## Capitolul I

## ANALIZA SITUAȚIEI

12. Printre cele mai mari probleme și provocări care urmează a fi abordate în Programul MDSC se numără:

* insuficiența de resurse umane și financiare pentru asigurarea funcționării unui management durabil al substanțelor chimice, inclusiv lipsa unei autorități competente pentru gestionarea integrată a substanțelor și produselor chimice (Agenția Substanțe chimice), la moment responsabilitățile în domeniul managementului substanțelor chimice revenind unui număr de circa zece autorități ale administrației publice centrale de specialitate;
* nivel redus al utilizării sistemelor, tehnologiilor și soluțiilor TIC în contextul digitalizării serviciilor pentru asigurarea unui nivel optimal de automatizare și inovare în cadrul proceselor de reglementarea plasării pe piață și evidenței produselor chimice, asociată cu fragmentarea responsabilităților privind gestionarea diferitor tipuri de substanțe chimice (pesticide, biocide, substanțe chimice industriale). Responsabilitățile asumate de către autorități sunt axate de multe ori pe un anumit sector economic (de exemplu, agricultură, industrie, sănătate) și asupra unui grup anume de substanțe chimice (de exemplu, fertilizanți și produse de uz fitosanitar, substanțe farmaceutice, substanțe industriale, substanțe cu conținut de poluanți organici persistenți, substanțele care distrug stratul de ozon (SDO) etc.) sau pe o etapă specifică a ciclului de viață a substanțelor chimice (import, comercializare, producere, utilizare, eliminare etc.);
* mecanismul de coordonare interministerială privind gestionarea substanțelor chimice nu este utilizat pe deplin, deși conform prevederilor art. 24 alin. (3) din Legea nr. 277/2018, Guvernul va crea un consiliu interministerial din reprezentanți ai autorităților administrației publice centrale prevăzute la art. 7-11 din Legea nr. 277/2018, ai instituțiilor științifice și ai organizațiilor neguvernamentale, care va adopta decizii de aprobare sau de refuz al autorizării substanțelor și produselor chimice, în urma examinării rezultatelor evaluării pericolelor și riscurilor pentru sănătatea omului, a animalelor, a altor organisme vii și pentru mediu;
* lipsa unui sistem eficient și durabil de formare inițială și instruire continuă în domeniul utilizării durabile a substanțelor chimice, cât și pentru dezvoltarea profesională și abilitarea cu capacități de inovare, care ar impulsiona dezvoltarea domeniului gestionării substanțelor chimice, conform reglementărilor naționale, dar și tratatelor internaționale;
* număr redus de personal calificat necesar pentru a răspunde cererii de reglementare a plasării pe piață a produselor chimice în continuă creștere și pentru transpunerea reglementărilor europene și internaționale în domeniul gestionării durabile a substanțelor chimice, inclusiv condiții de salarizare necompetitive, atât față de cele oferite de sectorul real al economiei, cât și față de alte instituții publice;
* lipsa întreprinderilor care pot asigura infrastructura de colectare și tratare a substanțelor chimice cu termen expirat, în mod deosebit a celor periculoase;
* capacități de laborator reduse, ceea ce nu permite dezvoltarea unui monitoring eficient al nivelului de poluare cu substanțe chimice a obiectelor mediului înconjurător, precum și produselor alimentare şi al influenței acestuia asupra stării de sănătate a populației.

## 1.1 Producerea, importul, exportul, depozitarea, transportarea, utilizarea şi eliminarea produselor chimice

13. În prezent Republica Moldova produce un spectru îngust de substanțe chimice, orientat spre piața autohtonă, și anume: produse farmaceutice, coloranți, lacuri și vopsele, produse și preparate de parfumerie, produse din mase plastice.

Tabelul nr. 1 / Figura

**Informații privind producere a substanțelor chimice în RM 2018-2021**

**Indicii volumului productiei industriale, anul precedent=100, în %**

|  |  |  |  |  |  |
| --- | --- | --- | --- | --- | --- |
|  | **2017** | **2018** | **2019** | **2020** | **2021** |
| **C20 Fabricarea substantelor si a produselor chimice** | 94.0 | 105.7 | 102.9 | 126.2 | 88.8 |

**Producția principalelor produse cu utilizarea substanțelor chimice, pe ani**

|  |  |  |  |  |  |
| --- | --- | --- | --- | --- | --- |
| **Tip produs** | **2017** | **2018** | **2019** | **2020** | **2021** |
| Etichete din hartie sau carton, tone | 2956.4 | 3151.2 | 2981.7 | 3257.3 | 3619.4 |
| Lacuri si vopsele, tone | 29554.9 | 29597.9 | 29358.0 | 31152.2 | 31867.6 |
| Sapunuri, tone | 1243.0 | 1261.1 | 1540.0 | 2042.7 | 1579.4 |
| Medicamente continind alcaloizi sau derivatii lor si vitamine, tone | 1899.4 | 1625.2 | 1779.0 | 1824.0 | 1863.2 |
| Tuburi si tevi din material plastic, tone | 2290.6 | 2467.4 | 2468.9 | 2790.7 | 2295.6 |
| Cutii, lazi, stelaje si articole similare din materiale plastice, tone | 140.0 | 152.2 | 134.8 | 129.2 | 179.5 |
| Ferestre, usi, vitralii si cadrele acestora, din material plastic, mii buc. | 187.5 | 172.4 | 177.0 | 210.7 | 287.2 |

14.Așa cum spectrul produselor chimice fabricate în țară este destul de mic, majoritatea necesităților economiei naționale privind substanțele și produsele chimice sunt acoperite din import. Principalele substanțe chimice importate sunt: îngrășăminte, pesticide, diverse materii prime, produse și substanțe pentru industria de prelucrare și pentru alte industrii.

15. Produse ale industriei chimice sau ale industriilor conexe importate în Republica Moldova care sunt în continuă creștere.

16. Cantități semnificative de substanțe și produse chimice sunt utilizate în sectorul agricol prin aplicarea de **produse de uz fitosanitar și fertilizanți**. Utilizarea durabilă a produselor de protecție a plantelor reprezintă un element de bază în obținerea unei producții agricole durabile pentru asigurarea unui sistem agricol competitiv la nivel european și internațional.

**Tabelul 2**. **Produse pentru protecția plantelor plasate pe piață în anii 2018-2022, în tone**

|  |  |  |  |  |  |
| --- | --- | --- | --- | --- | --- |
| **Tipul produselor**  | **2018** | **2019** | **2020** | **2021** | **2022** |
| Insecticide şi acaricide | 614,548 | 509,499 | 670,835 | 394,6969 | 322,056 |
| Funcicide | 2042,928 | 2,215,801 | 1951,264 | 1880,345 | 2237,134 |
| Erbicide | 1424,242 | 1043,245 | 1418,6595 | 1493,4021 | 1901,233 |
| Defolianți și desicanți | 15,615 | 44,88 | 0 | 0 | 48,854 |
| Rodenticide | 0,424 | 28,558 | 20,262 | 14,536 | 0 |
| Preparate p/u tratarea semințelor | 149,84 | 71,445 | 73,52 | 75,865 | 83,548 |
| Fumegante | 3,7 | 5,86 | 1,352 | 4,52 | 5,756 |
| Substanțe active superficiale | 201,256 | 166,179 | 202,49 | 200,968 | 103,612 |
| Regulatori de creștere | 38,254 | 20,018 | 15,752 | 13,744 | 10,939 |
| **Total** | **4490,807** | **4105,3** | **4354,135** | **4078,077** | **4713,132** |

17. Din 2009 până în 2020, cantitatea îngrășămintelor chimici utilizată în întreprinderile agricole și în gospodăriile țărănești mari a fost acoperită integral din importul și crescut de aproape 6 ori, de la 17,0 mii de tone la 100,9 mii de tone, ceea ce înseamnă 95,8 kg pe fiecare hectar de semănături, fiind observată o tendința exploatării intensive[[7]](#footnote-7).

**Tabelul 2. Fertilizanți importați agricultură în perioada 2018-2022, in tone**

|  |  |  |  |  |  |
| --- | --- | --- | --- | --- | --- |
| **Fertilizanți** | **2018** | **2019** | **2020** | **2021** | **2022** |
| **Total** | 319624 | 335242 | 350860 | 399512 | 216400 |

**Tabelul nr.3 Îngrășăminte utilizate în agricultură în perioada 2011-2020, in tone**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| Îngrășăminte chimice (substanță activă) – total, mii tone, dintre care: | **23,6** | **34,7** | **44,8** | **72,4** | **40,1** | **44,6** | **65,6** | **77,5** | **94,3** | **100,9** |
| azotate  | 19,2 | 26,9 | 34,0 | 52,0 | 29,7 | 32,7 | 44,3 | 52,2 | 64,1 | 66,0 |
| fosfatice  | 2,9 | 5,6 | 8,3 | 17,2 | 8,2 | 9,0 | 15,9 | 18,5 | 21,2 | 23,8 |
| potasice  | 1,5 | 2,2 | 2,5 | 3,2 | 2,1 | 2,9 | 5,4 | 6,8 | 9,0 | 11,1 |
| În medie la 1 hectar de semănături, kg | 29,4 | 43,7 | 52,8 | 83,6 | 45,8 | 49,9 | 69,1 | 79,4 | 98,3 | 95,8 |
| Îngrășăminte naturale, mii tone | 29,2 | 200 | 41,5 | 28,1 | 56,2 | 69,3 | 41,0 | 99,2 | 76,2 | 105,4 |
| În medie la 1 hectar de semănături, tone | 0,04 | 0,03 | 0,05 | 0,03 | 0,07 | 0,08 | 0,05 | 0,1 | 0,08 | 0,11 |

18. În anul 2018, Consiliul Republican Interdepartamental pentru aprobarea produselor de uz fitosanitar a expertizat prin procedură națională 185 dosare cu produse de uz fitosanitar în vederea omologării, reomologării și extinderii sferei de activitate a acestora*.*

19. O altă categoria importantă a substanțelor și produselor chimice sunt **produsele biocide**, definite în art. 4 pct. 23) și incluse în Anexa nr. 5 din Legea nr. 277/2018 privind substanțele chimice. Produsele biocide sunt împărțite în diferite tipuri de produse (TP) , în funcție de destinația acestora. Clasificarea produselor biocide din Anexă 5 la Legea nr. 277/2018 este împărțită în 22 de tipuri de produse (categorii de aplicații) , unele cuprinzând mai multe subgrupuri.

20. În condițiile Legii nr. 10/2009 privind supravegherea de stat a sănătăţii publice, Legii 277/2018 privind substanțele chimice, toate produsele și serviciile care prezintă un potențial pericol pentru sănătatea și viața omului, inclusiv produsele biocide sunt supuse înregistrării de stat de către Agenția Națională pentru Sănătate Publică (ANSP), care este autoritatea responsabilă de evaluarea, expertiza sanitară și înregistrarea de stat a astfel de produse. În acest sens, conform prevederilor Regulamentului privind sanitar privind punerea la dispoziție pe piață și utilizarea produselor biocide, aprobat prin HG nr. 344/2020, aceste produse, inclusiv articolele tratate cu produse biocide sunt plasate pe piaţă şi folosite pe teritoriul Republicii Moldova doar după efectuarea expertizei sanitare a dosarului tehnic conformat la cerințele legislației în vigoare, înregistrarea acestora și obținerea certificatului de înregistrare. Totodată ANSP, în calitate de autoritatea responsabilă de evaluarea, înregistrarea de stat și supravegherea produselor biocide plasate pe piață Republicii Moldova poate permite plasare pe piață a unui produs biocid în conformitate cu Decizia de Execuție a Comisiei UE în calitate de substanța activă existentă pentru utilizare în produsele biocide.

21. Conform datelor din Registrul național al produselor biocide, în perioada 2020-2022 au fost expertizate următoarele dosare:

**Tabelul 4.** **Numărul de substanțe expertizate și incluse în Registrul național al produselor biocide în perioada 2020-2022**

|  |  |  |  |
| --- | --- | --- | --- |
| **Tipuri de produse biocide (conform Anexei nr. 5 la Legea nr. 277/2018)** | **2020** | **2021** | **2022** |
| **Tipul 1:** Produse destinate igienei umane | **46** | **22** | **10** |
| **Tipul 2**: Dezinfectante și algicide care nu sînt destinate aplicării directe la oameni sau animale102 | 41 | 27 |  |
| **Tipul 3:** Produsele destinate igienei veterinare | 9 | 10 | 10 |
| **Tipul 4:** Dezinfectanți pentru suprafețele în contact cu produsele alimentare sau hrana pentru animale | 26 | 24 | 24 |
| **Tipul 5:** Dezinfectanți pentru apa potabilă | 3 | 9 | 5 |
| **Tipul 6:** Conservanți pentru produse în timpul depozitării |  |  |  |
| **Tipul 7:** Conservanți pentru pelicule  |  |  |  |
| **Tipul 8:** Conservanți pentru lemn  |  |  |  |
| **Tipul 9:** Conservanți pentru fibre, piele, cauciuc și materiale polimerizate |  |  |  |
| **Tipul 10:** Conservanți pentru materiale de construcție |  |  |  |
| **Tipul 11:** Conservanți pentru sisteme de răcire și de procesare a lichidelor |  |  |  |
| **Tipul 12:** Slimicide  |  |  |  |
| **Tipul 13:** Conservanți pentru fluide utilizate în prelucrare sau tăiere |  |  |  |
| **Tipul 14:** Rodenticide  | 9 | 4 | 8 |
| **Tipul 15:** Avicide |  |  |  |
| **Tipul 16:** Moluscocide, vermicide și produse utilizate pentru combaterea altor nevertebrate |  |  |  |
| **Tipul 17:** Piscicide  |  |  |  |
| **Tipul 18:** Insecticide, acaricide și produse pentru combaterea altor artropode | 14 | 16 | 8 |
| **Tipul 19:** Repelenți și atractanți |  | 2 | 2 |
| **Tipul 20:** Combaterea altor vertebrate |  |  |  |
| **Tipul 21:** Produse antivegetative |  |  |  |
| **Tipul 22:** Fluide utilizate pentru îmbălsămare și taxidermie |  |  |  |

22. Datele statistice privind plasarea pe piață a produselor biocide sunt reflectate în Tabelul nr. 5

**Tabelul nr. 5. Produse biocide plasate pe piață în anii 2018-2021**

|  |  |  |  |  |
| --- | --- | --- | --- | --- |
| **Tipuri de produse biocide (conform Anexei nr. 5 la Legea nr. 277/2018)** | **2018** | **2019** | **2020** | **2021** |
| **Tipul 1:** Produse destinate igienei umane | **8** | **1** | **46** | **22** |
| **Tipul 2**: Dezinfectante și algicide care nu sînt destinate aplicării directe la oameni sau animale | 16 | 7 | 102 | 41 |
| **Tipul 3:** Produsele destinate igienei veterinare | 1 | 0 | 9 | 10 |
| **Tipul 4:** Dezinfectanți pentru suprafețele în contact cu produsele alimentare sau hrana pentru animale | 3 | 2 | 26 | 24 |
| **Tipul 5:** Dezinfectanți pentru apa potabilă | 0 | 1 | 3 | 9 |
| **Tipul 6:** Conservanți pentru produse în timpul depozitării |  |  |  |  |
| **Tipul 7:** Conservanți pentru pelicule  |  |  |  |  |
| **Tipul 8:** Conservanți pentru lemn  |  |  |  |  |
| **Tipul 9:** Conservanți pentru fibre, piele, cauciuc și materiale polimerizate |  |  |  |  |
| **Tipul 10:** Conservanți pentru materiale de construcție |  |  |  |  |
| **Tipul 11:** Conservanți pentru sisteme de răcire și de procesare a lichidelor |  |  |  |  |
| **Tipul 12:** Slimicide  |  |  |  |  |
| **Tipul 13:** Conservanți pentru fluide utilizate în prelucrare sau tăiere |  |  |  |  |
| **Tipul 14:** Rodenticide  |  | 4 | 9 | 4 |
| **Tipul 15:** Avicide |  |  |  |  |
| **Tipul 16:** Moluscocide, vermicide și produse utilizate pentru combaterea altor nevertebrate |  |  |  |  |
| **Tipul 17:** Piscicide  |  |  |  |  |
| **Tipul 18:** Insecticide, acaricide și produse pentru combaterea altor artropode |  | 1 | 14 | 16 |
| **Tipul 19:** Repelenți și atractanți |  |  |  | 2 |
| **Tipul 20:** Combaterea altor vertebrate |  |  |  |  |
| **Tipul 21:** Produse antivegetative |  |  |  |  |
| **Tipul 22:** Fluide utilizate pentru îmbălsămare și taxidermie |  |  |  |  |

23. Utilizarea excesivă a biocidelor are un impact considerabil asupra mediului, cât și asupra economiei, iar utilizarea necorespunzătoare a biocidelor mai agresive și a dozelor crescute (ca mod de a depăși fenomenele de rezistență) constituie un risc suplimentar pentru sănătate.

24. O altă categorie de substanțe chimice importată masiv în țară prezintă **substanțele ce distrug stratul de ozon (SDO)**. Istoric, SD reglementate de Protocolul de la Montreal, inclusiv consumul HCFC şi amestecurile care conţin HCFC, se utilizează în mare parte în sectorul de deservire a echipamentului frigorific şi de condiţionare a aerului. Dintre HCFC reglementate de Protocolul de la Montreal, substanţa cea mai utilizată în Republica Moldova este HCFC-22 şi amestecurile ce conţin această substanţă sunt R-402A, R-406A, R-408A şi R-409A.

25. În Republica Moldova, sectoarele care folosesc gaze F sunt climatizarea staționară, refrigerarea comercială, refrigerarea industrială, climatizarea mobilă, răcirea în transport, expandarea spumei și aerosolii. Conform inventarului național, cererea anuală de HFC pentru deservirea echipamentelor și utilajelor din domeniul refrigerare și aer condiționat constituie circa 150 tone.

**Tabelul 6. Cantitățile importate de HFC în RM, in tone**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| **HFC, tone** | **2015** | **2016** | **2017** | **2018** | **2019** | **2020** |
| **R32** | 0,0 | 0,0 | 0,6 | 1,5 | 3,2 | 8,5 |
| **R125** | 1,7 | 0,0 | 0,0 | 0,0 | 0,0 | 0,0 |
| **R134A** | 36,3 | 32,0 | 27,6 | 125,3 | 62,4 | 65,7 |
| **R404** | 29,6 | 18,5 | 18,6 | 44,8 | 44,2 | 30,5 |
| **R407C** | 3,0 | 3,7 | 9,3 | 20,1 | 8,8 | 8,1 |
| **R407F** | 0,1 | 0,0 | 1,7 | 0,0 | 0,0 | 0,0 |
| **R410A** | 4,5 | 7,5 | 7,4 | 41,8 | 12,6 | 11,0 |
| **R422D** | 0,0 | 0,0 | 4,8 | 2,4 | 5,9 | 1,2 |
| **R507A** | 18,6 | 16,8 | 37,9 | 38,5 | 13,4 | 20,1 |
| **R227ea** | 0,0 | 1,0 | 2,0 | 20,0 | 22,0 | 11,0 |
| **R245fa** | 0,0 | 2,7 | 0,0 | 0,0 | 0,0 | 0,0 |
| **Total** | **93,8** | **82,2** | **109,9** | **294,4** | **172,5** | **156,1** |

26. Părţile semnatare ale Protocolului de la Montreal, inclusiv și Republica Moldova, au hotărât să protejeze stratul de ozon prin luarea unor măsuri de precauţie pentru controlul echitabil al emisiilor globale de substanţe care contribuie la epuizarea stratului de ozon având drept obiectiv final eliminarea acestora prin intermediul progreselor înregistrate în domeniul ştiinţei şi având în vedere consideraţiile de ordin tehnic şi economic, prin identificarea unor substanţe şi tehnologii alternative.

27. Tehnologiile alternative, non-poluante au devenit tot mai frecvente pe piaţa internă, care în calitate de agenţi frigorifici utilizează freonii naturali (hidrocarburile: propan; izo-butan; ciclo- şi izo-pentan; H2O, aer, heliu, CO2 şi NH3). Cu toate acestea, aplicarea cărora în ţară este în prezent la un nivel redus, deşi posibilităţile de aplicare a lor sunt semnificative.

28. Pe lângă costurile iniţiale mai ridicate ale tehnologiilor alternative, un punct slab este şi numărul limitat de companii specializate şi personal tehnic calificat, precum şi informarea insuficientă a utilizatorilor finali privind SDO. Această problemă necesită o abordare eficientă în cadrul schemei de instruire/formare şi implementare a activităţilor de conştientizare.

29. O altă categoria prioritară a substanțelor chimice constituie **Poluanții Organici Persistenți** (POP), care sunt compuși organici rezistenți la acțiunea chimică, biologică și fotolitică a agenților de mediu, deci fiind rezistenți la degradare. În anexa A și B la Convenția de la Stockholm, ratificată de Republica Moldova prin Legea  Nr. 40/2004[[8]](#footnote-8), sunt incluse de 28 de produse chimice sau grupuri de produse chimice (pesticide și produse chimice industriale), care fac obiectul unei interdicții sau restricționări la producere și utilizare, cu excepția cazurilor în care există derogări generice sau specifice. Cea mai mare parte a POP nu se produc și nici nu se importă în Republica Moldova. Legea nr. 209/2016 privind deșeurile, Art. 53 și Anexa nr. 6 reglementează plasarea pe piață a POP și gestionarea deșeurilor cu conținut de POP.

30. ***POP reglementate înainte de 2009 („POP vechi”).*** Termenul „vechi POP” se referă la cele 12 produse chimice reglementate de Convenția de la Stockholm sau în Protocolul cu privire la Poluanţii Organici Persistenţi (Protocolul POP) înainte de anul 2008 după cum urmează:

1. Pesticide: aldrina, clordan, DDT, dieldrina, endrina, heptaclor, hexaclorobenzen, mirex, toxafen;
2. Produse chimice industriale: hexaclorbenzen, bifenili policlorurați (BPC); și
3. POP emiși neintenționat: hexaclorbenzen; dibenzo-p-dioxine policlorurate și dibenzofurani policlorurați (PCDD/PCDF) și PCB.

POP vechi în Republica Moldova se referă în special la pesticide și la bifenilii policlorurați (BPC), care nu sunt fabricate la nivel național. Producerea și plasarea pe piața a pesticidelor cu conținut de POP este interzisă, fiind înregistrate în prezent cantități de cca 100 tone de pesticide învechite cu conținut de POP, care urmează a fi eliminate.

31. BPC reprezintă o clasă de [compuși organici](https://ro.wikipedia.org/wiki/Compus_organic) derivați de la [bifenil](https://ro.wikipedia.org/wiki/Bifenil%22%20%5Co%20%22Bifenil),  utilizați pe larg ca [dielectric](https://ro.wikipedia.org/w/index.php?title=Dielectric&action=edit&redlink=1) și fluide de răcire în aparatele electrice, și la fabricarea [izolatorilor electrici](https://ro.wikipedia.org/wiki/Izolator_electric). Producerea şi introducerea pe piaţă a BPC în stare pură, în amestecuri sau în calitate de componente ale unor articole este interzisă, conform Regulamentului privind bifenilii policloruraţi, aprobat prin Hotărîrea Guvenrului nr. 81/2009[[9]](#footnote-9). Agenția de Mediu actualizează anual Inventarul Național al echipamentelor și stocurilor cu conținut de BPC, care cuprinde informații privind echipamentele cu un volum de BPC mai mare de 5 dm3 și cu o concentrație mai mare de 50 ppm (0,005%). Conform inventarierii echipamentului contaminat cu BPC, precum și stocurilor de ulei cu conținut de BPC din 2020, sectorului energetic rămâne cel mai mare deținător acestor substanțe, fiind documentate cca 84 tone de ulei contaminat cu BPC.

32. ***POP reglementate începând cu 2009 („POP noi”).*** POP noi sunt substanțele care au fost listate în Convenția de la Stockholm la cea de-a 4-a, a 5-a, a 6-a, a 7-a, a 8-a și a 9-a reuniune a Conferinței Părților (COP), fiind în mare parte substanțe utilizate în industrie și alte sectoare conexe, după cum urmează: alfahexaclorociclohexan, betahexaclorociclohexan, clordecon, hexabromobifenil, hexabromodifenil eter și heptabromodifenil eter, lindan, pentaclorbenzen, acid perfluorooctan sulfonic, sărurile sale și fluorură de perluorooctan sulfonil, tetrabromodifenil eter și pentabromodifenil eter, endosulfanul tehnic și izomerii săi , hexabromociclododecan, hexaclorbutadienă, pentaclorofenol, sărurile și esterii săi, naftalene policlorurate, decabromodifenil eter, parafinele clorurate cu lanț scurt, hexaclorbutadienă, acid perfluorooctanoic (PFOA), sărurile acestuia și compușii înrudiți cu PFOA, dicofol. Grupurile unor astfel de substanțe sunt utilizate în calitate de i) *inhibitori de flacără* într-o gamă largă de produse de uz casnic precum materiale plastice, textile, mobilier, adezivi, etanșați, acoperiri și cerneluri; ii) *aditivi în aplicații cu polimeri,* oferind protecție împotriva incendiilor pe durata de viață a vehiculelor, clădirilor sau articolelor, precum și protecție în timpul depozitării; iii) *acoperiri izolatoare eficiente pentru firele electrice*; iv) *aditivi* în tratamente de suprafață pentru rezistența la pătare a textilelor și covoarelor, v) aditivi în spume extinctoare și pentru uleiuri hidraulice. Cea mai mare parte a POP noi nu se produc și nici nu se importă în Republica Moldova.

33. Trebuie subliniat faptul că hexabromociclododecanul (HBCDD), eter bifenilii-polibromurați (PBDE) și acidul perfluorooctan sulfonic PFOS, spre deosebire de celelalte POP noi, vor îngreuna gestionarea anumitor fluxuri de deșeuri în viitor din cauza duratei lungi de viață a principalelor grupe de produse care le conțin (de exemplu vehicule, echipamente electrice și electronice, polistiren folosit în calitate de izolator termic), dar și deoarece sunt conținute în produsele care sunt încă în uz. Evaluarea conținutului de HBCDD în spumele de polistiren și a PBDE în vehicule și carcasele televizoarelor în anul 2020 este prezentată în tabelul de mai jos.

**Tabelul 7. Evaluarea conținutului de POP PBDE și HBCDD în anumite produse, 2020**

|  |  |
| --- | --- |
| **Tip substanța** | **tone/an** |
| POP-PBDE în vehiculele importate  | 0,7812 |
| POP-PBDE în vehiculele în uz  | 209,67 |
| POP-PBDE în deșeurile de vehicule  | 0,13694 |
| POP-PBDE din carcasele computerelor și televizoarelor cu tub catodic și ecran plat importate  | 0.00053 |
| POP-PBDE din carcasele computerelor și televizoarelor cu tub catodic și ecran plat în uz  | 0,02426 |
| POP-PBDE din carcasele computerelor și televizoarelor cu tub catodic și ecran plat scoase din uz | 0.00148 |
| HBCDD în polistiren expandat (EPS) (produse finale și materii prime) | 2.757 |
| HBCDD în polistiren extrudat (XPS) | 2.374 |

34. ***POP emiși neintenționat (uPOP)*** reprezintă substanțe chimice produse neintenționat din cauza arderii incomplete, precum și în timpul fabricării pesticidelor și a altor substanțe clorurate și includ dibenzodioxinele policlorurate și dibenzofuranii policlorurați (PCDD/PCDF), hexaclorbenzenul (HCB,), bifenilii policlorurați (BPC), pentaclorbenzenul (PeCB) și hexalorbutadiena (HCBD) La fel ca și ceilalți POP, ei rămân în mediu mult timp, pot parcurge distanțe lungi prin aer și apă, se bio-acumulează în țesutul adipos al animalelor și se numără printre cele mai toxice substanțe chimice care cauzează cancer. Inventarul efectuat în 2020 relevă că în 2019 în Republica Moldova au fost emise circa 146,85 g TEQ de emisii de PCDD/PCDF, din care 32,06 g TEQ în aer, 1,03 g TEQ la apă, 0,05 g TEQ la sol și 113,71 g TEQ la reziduuri. Cea mai mare pondere, aprox. 69,4 % din totalul emisiilor de PCDD/PCDF în 2019 au rezultat din eliminarea prin depozitare a deșeurilor, urmată de producția de căldură și energie electrică cu 15,7 %, producția de metale feroase și neferoase cu 9,9% și categoria incinerarea deșeurilor cu 2,8%.

35. Pe lângă grupurile de substanțe menționate anterior, există și alte substanțe chimice prioritare. La această categorie, conform practicii internaţionale, se atribuie nu doar substanţele care provoacă otrăviri acute, ci şi cele care dispun de proprietăţi cancerigene şi mutagene, care produc schimbări ale sistemului endocrin şi disfuncţii reproductive, precum şi au capacitatea de persistenţă în mediul înconjurător şi în organismul omului.

36. **Mercurul.**  Mercurul se găsește în mod natural în mediul înconjurător, dar în general este bine fixat în minerale și nu prezintă niciun risc semnificativ. Problema apare din cauza activităților umane, care duc la emiterea unor cantități mari de mercur în mediu, acest mercur putând circula apoi liber timp de mii de ani. Otrăvirea cu mercur poate rezulta din expunerea la formele hidrosolubile ale acestuia (precum clorura de mercur sau metilmercurul), inhalarea vaporilor de mercur sau consumarea [alimentelor](https://ro.wikipedia.org/wiki/Aliment) contaminate cu mercur. Republica Moldova este prima țară din cadrul statelor Europei de Est (non-UE) care a ratificat Convenția de la Minamata privind mercurul prin Legea nr. 51/2017[[10]](#footnote-10), scopul careia este de a promova inițiativa globală de reducere a impactului mercurului asupra mediului și sănătății umane. Astfel, de pe 1 ianuarie 2021, este interzis importul sau exportul unei game de produse cu adaos de mercur, inclusiv trebuie luate măsuri care să garanteze o depozitare intermediară a mercurului și a compușilor mercurului și o gestionare a deșeurilor de mercur în mod ecologic rațional.

37. Inventarierea stocurilor de mercur, inclusiv mercurul confiscat și produselor ce conțin compuși de mercur a fost realizată în 2021 și confirmă existența a cca 500 kg de mercur depozitat (dintre care 150 kg reprezintă mercurul confiscat, păstrat la organe de drept), precum și o cantitate semnificativă a produselor cu conținut de mercur. O prioritate pentru politica statutului urmează a fi eliminarea în mod corespunzător cantităților de produse cu conținut de mercur din instituțiile de învățământ și celor medicale.

**Tabelul nr 8. Cantitatile de produse cu conținut de mercur stocate în cadrul istituțiilor de învătămînt, in buc**

|  |  |  |  |  |
| --- | --- | --- | --- | --- |
| ***No*** | ***Raion*** | ***Termometre cu Hg, buc***  | ***Barometre cu Hg, buc***  | ***Lămpi cu Hg, buc*** |
|  | Anenii Noi  | 368 | 0 | 13 |
|  | Basarabeasca | 239 | 2 | 8 |
|  | **Balti** | **1144** | **15** | **5042** |
|  | Briceni | 1192 | 5 | 5 |
|  | Calarasi | 688 | 4 | 0 |
|  | Cahul | 834 | 6 | 123 |
|  | Cantemir | 90 | 5 | 1359 |
|  | Causeni | 734 | 4 | 67 |
|  | Cimislia | 540 | 2 | 85 |
|  | **Chisinau**  | **1228** | **21** | **12217** |
|  | Criuleni | 534 | 0 | 332 |
|  | Donduseni | 50 | 1 | 2 |
|  | Drochia | 141 | 14 | 72 |
|  | Dubasari | 276 | 0 | 0 |
|  | Edinet | 532 | 6 | 0 |
|  | Falesti | 522 | 2 | 47 |
|  | Floresti | 459 | 6 | 638 |
|  | Hincesti | 572 | 8 | 435 |
|  | Glodeni | 351 | 5 | 172 |
|  | Ialoveni | 948 | 14 | 145 |
|  | Leova | 68 | 3 | 0 |
|  | Nisporeni | 287 | 0 | 9 |
|  | Orhei | 351 | 13 | 377 |
|  | Ocnita | 268 | 4 | 1037 |
|  | Rezina | 215 | 15 | 511 |
|  | Riscani | 236 | 3 | 0 |
|  | Singerei | 374 | 9 | 1147 |
|  | Soroca | 661 | 18 | 1195 |
|  | Soldanesti | 177 | 7 | 66 |
|  | Straseni | 446 | 4 | 135 |
|  | Stefan Voda | 471 | 0 | 429 |
|  | Telenesti | 338 | 0 | 15 |
|  | Taraclia | 226 | 2 | 980 |
|  | Ungheni | 332 | 10 | 145 |
|  | UTAG | 1520 | 16 | 92 |
|  | Instituțiile subordonate Ministerului Educației și Cercetării  | 156 | 73 | 1840 |
|  | Școli speciale | 5 | 0 | 150 |
|  | Instituțiile private de învățământ  | 40 | 0 | 1278 |
|  | **TOTAL** | **17613** | **297** | **30168** |

38. **Depozitarea substanţelor și produselor chimice** se efectuează în dependenţă de utilizarea acestora în ramurile economiei naţionale. Agenţii economici care importă substanţe chimice industriale în majoritatea cazurilor îşi depozitează marfa în propriile depozite, amplasate pe teritoriul întreprinderilor. Produsele de uz fitosanitar şi fertilizanţii, produsele petroliere, preparatele farmaceutice sunt stocate în depozitele autorizate pentru asemenea activităţi.

39. Conform datelor Agenției Naționale pentru Siguranța Alimentelor la 1 ianuarie 2023, pe teritoriul republicii existau 294 depozite pentru depozitare și comercializare PUFF, și 271 magazine pentru comercializare cu amănuntul a PUFF.

41**. Transportarea produselor chimice** se efectuează în conformitate cu *Hotărârea Guvernului Republicii pentru aprobarea Regulamentului privind transportul interior de mărfuri periculoase nr. 143 din 18.02.2016*. Regulamentul se aplică transportului rutier, feroviar sau pe căi navigabile interioare de mărfuri periculoase, în cazul aprobării amendamentelor suplimentare la Acordul european referitor la transportul rutier internaţional al mărfurilor periculoase (ADR), Regulamentul privind transportul internaţional feroviar al mărfurilor periculoase (RID) şi Acordul european referitor la transportul internaţional al mărfurilor periculoase pe căi navigabile interne (ADN), inclusiv activităţilor de încărcare şi descărcare, transferului dinspre sau spre alt mod de transport, precum şi staţionărilor impuse de circumstanţele de transport și Regulamentului privind transferurile de deșeuri, aprobat prin HG 411/2022.

42. Reieșind din faptul că în Republica Moldova nu dispune de întreprinderi de producere a substanțelor chimice, respectiv **lipsesc și capacitățile de eliminare** a acestora. În prezent substanțele chimice cu termen expirat sau deșeurile acestora se depozitează la întreprinderi. Totodată anumite fluxuri de deșeuri periculoase sunt exportate spre tratare şi eliminare în alte țările vecine.

**Tabelul nr. 9. Deșeuri de substanțe chimice periculoase exportate pentru tratare și eliminare peste hotare în anii 2020-2022, în tone**

|  |
| --- |
| Anul 2020  |
| Cod Basel Anexa VIII, II sau IX | Anexa I Basel(cod Y) | Codulnațional | Tipul de deșeuri | Caracteristici(cod Anexa III Basel) | Cantitate(tone metrice) | Țările detranzit | Țara dedestinație | Operațiunea de eliminare finală(anexa IV A)codul D. | Operațiune de recuperare(Anexa IV B)Cod R |
| A3180 | Y 10 | 16 02 09 | Transformatoare și întrerupătoare cu conținut de PCB (fără ulei) SRL Premier Energy | H 11,H 12,H 13 | 30.51 |  - | România | D 10 | R 4, R 12, R 13 |
| A3180 | Y 10 | 13 03 01 | Ulei contaminat cu PCBSRL Premier Energy | H 11 | 8.8 | România-Ungaria- Austria | Germania | D 10 |  |
| A4030 | Y4 | 02 01 08 | Deșeuri de pesticide inutilizabileAgenția de Mediu | H 6.1 | 406.639 | Ucraina-Polonia | Germania | D10 |  |
| Anul 2021 |
| Cod Basel Anexa VIII, II sau IX | Anexa I Basel(cod Y) | Codulnațional | Tipul de deșeuri | Caracteristici(cod Anexa III Basel) | Cantitate(tone metrice) | Țările detranzit | Țara dedestinație | Operațiunea de eliminare finală(anexa IV A)codul D. | Operațiune de recuperare(Anexa IV B)Cod R |
|  |  |  |  |  |  |  |  |  |  |
| Anul 2022 |
| Cod Basel Anexa VIII, II sau IX | Anexa I Basel(cod Y) | Codulnațional | Tipul de deșeuri | Caracteristici(cod Anexa III Basel) | Cantitate(tone metrice) | Țările detranzit | Țara dedestinație | Operațiunea de eliminare finală(anexa IV A)codul D. | Operațiune de recuperare(Anexa IV B)Cod R |

## 1.2 Cadrul instituțional și legislativ

43. Managementul actual al substanțelor chimice în Republica Moldova este reglementat printr-un șir de politici, acte legislative și normative care acoperă diverse aspecte ale gestionării substanțelor chimice – de la producere/import până la eliminare, inclusiv securitatea obiectelor industriale. Legislația existentă acoperă majoritatea aspectelor de utilizare a anumitor substanțe chimice la diferite etape ale ciclului lor de viață, fiind dispersată pe diferite sectoare ale economiei. Prin urmare, supravegherea și monitorizarea utilizării substanțelor chimice se realizează la nivel sectorial.

44. **Legea privind substanțele chimice nr. 277/2018,** oferă un cadru consolidat de management al substanțelor și amestecurilor chimice prin consolidarea cadrului juridic și instituțional din domeniul vizat. Legea prevede armonizarea treptată a cadrului legislativ naţional cu *acquis*-ul Uniunii Europene în domeniul substanţelor chimice şi este parte a unui pachet general de legi şi acte normative, care formează un cadru legal coerent de management al substanţelor chimice şi deşeurilor periculoase în Moldova şi care, fiind adoptat, va asigura substituirea abordărilor fragmentare, bazate pe standardele vechi sovietice cu abordări noi, alineate la standardele europene, menite să promoveze un management integrat al substanţelor chimice pe întreg ciclu de viaţă şi să contribuie la executarea în mod coordonat a angajamentelor asumate de către Republica Moldova prin ratificarea tratatelor internaţionale de mediu, care reglementează substanţele chimice şi deşeurile acestora.

45. Adoptarea *Legii privind substanţele chimice nr. 277/2018* a avut drept scop primordial stabilirea reglementărilor pentru îmbunătăţirea managementului durabil al substanţelor chimice şi stabilirea mecanismului de promovare a măsurilor de reducere/eliminare a riscului asociat cu gestionarea substanţelor chimice asupra sănătăţii populaţiei şi asupra mediului.

46. În scopul executării prevederilor Legii, autoritățile publice centrale au elaborat actele normative în domeniul lor de competența. Astfel, Guvernul a aprobat următoarele acte: *(urmează de stabilit dacă trebuie aici de inclus listarea tuturor actelor normative elaborate de către instituțiile de stat și pentru care perioada)*

47. Totuși Programul MDSC include un obiectiv specific care propune îmbunătățirea cadrului legal al gestionării substanțelor chimice pe întreg ciclul de viață în continuu prin stabilirea cerințelor naționale și transpunerea a prevederilor actelor juridice ale Uniunii Europene.

48. La **capitolul instituțional**, momentan se atestă o fragmentare a responsabilităților privind gestionarea substanțelor chimice pe sectoarele economiei naționale și pe tipuri de produse reglementate (de exemplu, fertilizanți și produse de uz fitosanitar, substanțe farmaceutice, substanțe industriale, POP, SDO etc.).

49. În Republica Moldova au fost create mai multe comisii interministeriale în vederea înființării unui sistem eficient de evaluare și control al riscurilor aferente substanțelor chimice importate și produse pe teritoriul republicii, care să asigure protecția sănătății populației și a mediului. O parte dintre aceste comisii sunt permanente (de exemplu, Grupul de lucru interministerial cu privire la gestionarea substanțelor chimice; Consiliul republican interdepartamental pentru aprobarea produselor de uz fitosanitar, Comisia de experți pentru evaluarea produselor biocide şi a produselor biocide cu risc redus, Comisia permanentă de nimicire inofensivă a medicamentelor, Comisia pentru Situații Excepționale), iar alte comisii sunt create doar pentru soluționarea unor probleme specifice sau se referă la un spectru de substanțe specifice.

50. Analiza mecanismelor de coordonare interministerială în domeniul managementului substanțelor chimice, evidențiază, că eficacitatea activității comisiilor variază. Cele stabilite prin hotărâre de guvern sunt în general apreciate a fi mai eficiente decât cele create prin ordinul unui ministru, deoarece comisiile create de guvern trebuie să raporteze semestrial sau anual despre activitățile realizate și rezultatele obţinute. De asemenea, gradul de implicare a autorităților administrației publice centrale în comisiile interministeriale variază, deoarece majoritatea autorităților consideră că responsabilitatea implementării unui acord multilateral de mediu revine autorității competente. Se atestă o necesitate stringenta de a implica mai mult în activitatea comisiilor reprezentanți ai asociațiilor din sectorul industrial, cel puțin cu drept consultativ, precum și reprezentanți ai organizațiilor neguvernamentale active.

51. În același timp, Abordarea Strategică în domeniul Managementului International al Substanțelor Chimice (SAICM) subliniază necesitatea coerenței, consecvenței și cooperării sporite, pentru a înlătura lacunele, suprapunerile și dublarea în activitățile de gestionare națională a substanțelor chimice.

52. Prin urmare, conform prevederilor art. 24 alin.(3) din Legea nr. 277/2018, Guvernul va crea un consiliu interministerial din reprezentanți ai autorităților administrației publice centrale prevăzute la art. 7–11 din Legea nr. 277/2018, ai instituțiilor științifice și ai organizațiilor neguvernamentale, care va adopta decizii de aprobare sau de refuz al autorizării substanțelor și  produselor chimice, în urma examinării rezultatelor evaluării pericolelor și riscurilor pentru sănătatea omului, a animalelor, a altor organisme vii și pentru mediu. **Consiliul interministerial va fi responsabil de coordonarea managementului durabil al substanțelor chimice**. Se prevede că prin activitatea sa, consiliul va asigura o abordare integrată a gestionării substanțelor chimice la nivel național. Un asemenea mecanism de coordonare va asigura o platformă în baza căreia diverși actori naționali pot să facă schimb de informații, să coordoneze activitățile complementare sau interconectate și, în unele cazuri, să ia decizii comune cu privire la anumite aspecte legate de gestionarea substanțelor chimice sau să convină asupra politicii naționale pe termen lung în acest domeniu.

 53. În același timp înființarea **autorității publice în domeniul substanțelor chimice,** prevăzută de Legea nr. 277/2018 va conduce la o mai bună protecție a sănătăţii umane şi a mediului, prin îmbunătățirea coordonării la nivel național a gestionării substanțelor chimice şi va oferi o interfață unică pentru importatori, producători, exportatori, publicul, guvernul şi alte părţi interesate pentru toate activitățile legate de gestionarea substanțelor chimice.

54. În plus, Autoritatea competentă va funcționa ca principala autoritate competentă de autorizare a activităților de plasare a noilor substanțe chimice pe piața Republicii Moldova. Aceasta va gestiona Registrul substanțelor chimice și va exercita rolul de autoritate naţională desemnată pentru Convenţia de la Rotterdam şi pentru aplicarea procedurii PIC.

55. **Sistemul informațional privind substanțele și produsele chimice.**  Managementul datelor privind substanțele chimice și deșeurile este reglementat prin Legea nr. 277/2018 privind substanțele chimice, Legea nr. 209/2016 privind deșeurile, Legea nr. 467/2003 cu privire la informatizare și la resursele informaționale de stat și Legea nr. 93/2017 cu privire la statistica oficială. Acest cadru prevede consolidarea datelor privind substanțele chimice într-un format online, prin introducerea lor în sisteme informaționale automatizate privind plasarea pe piață a substanțelor chimice și gestionarea deșeurilor acestora.

56. Registrele actuale de substanțe chimice (Registrul național al produselor biocide, Registrului de stat al produselor de uz fitosanitar şi al fertilizanţilor , etc.) sunt păstrate de către autoritățile responsabile, nu este asigurată interoperabilitatea datelor, ceea ce nu permite sinteza datelor sau extragerea unui anumit set de date.

57. *Sistemului Informațional Automatizat “Registrul Produselor Chimice plasate pe piața Republicii Moldova” (SIA REPC),* creat conform prevederilor art. 30 din Legea nr. 277/2018 privind substanțele chimice, va include informații despre produsele chimice introduse pe piața Republicii Moldova, în care vor fi indicate proprietățile toxice, fizico-chimice, activitatea biologică, transformarea în mediu, normative igienice și ecologice la etapa producerii, importului, exportului, transportării, și utilizării produselor chimice în Republica Moldova. Conceptul sistemului a fost aprobat prin HG 535/2020, fiind elaborat și un soft pilot pentru funcționarea sistemului ([www.repc.gov.md](http://www.repc.gov.md) ). Odată cu crearea Autorității competente responsabilă de gestionarea integrată a substanțelor chimice, sistemul dat urmează a fi funcțional, ceea va permite gestiunea proceselor de înregistrare a produselor chimice, recepționarea și procesarea rapoartelor anuale ale producătorilor și importatorilor de produse chimice, precum și autorizarea plasării produselor chimice pe piața din Republica Moldova, sporind esențial eficiența interacțiunii dintre autoritățile publice implicate în procesul de management și monitorizare a produselor chimice.

## 1.3 Aspecte de monitorizare și control de laborator a substanțelor chimice

58. Implementarea monitoringului eficient al nivelurilor de poluare a obiectelor mediului înconjurător precum și produselor alimentare cu substanţe chimice şi al influenţei lor asupra stării de sănătate a populaţiei necesită dezvoltarea unei reţele de laboratoare pe teritoriul țării pentru efectuarea testărilor în diferite medii.

59.  Observarea şi controlul de laborator se organizează în scopul depistării la timp a contaminării (poluării) radioactive, chimice şi biologice a solului, aerului, apei, materiilor prime alimentare, furajelor şi a altor obiective ale mediului înconjurător, precum şi pentru efectuarea oportună a măsurilor de protecţie a populaţiei, a efectivului formaţiunilor protecţiei civile, a animalelor, plantelor şi apei contra contaminării cu substanţe radioactive, otrăvitoare, puternic toxice şi agenţi biologici se organizează şi se efectuează conform cadrului normativ în vigoare și este asigurată de către **Reţeaua Naţională de Observare şi Control de Laborator** (în continuare – R.N.O.C.L.), care momentan include 154 de laboratoare[[11]](#footnote-11).

* toate laboratoarele sunt acreditate conform SM SR EN 45011:2003, ISO /CEI 17025:2002, SM SR EN ISO/CEI 17020:2006 sau SM SR EN ISO/CEI 2006;
* este în creștere numărul de laboratoare și întreprinderi din ţară care au fost certificate conform ISO 14001 Sisteme de Management de Mediu.

60. **Infrastructura tehnică de laboratoare de stat** este reprezentată de către următoarele instituții*: Laboratorul de Referință de Mediu (LRM) din cadrul Agenției de Mediu*, care este responsabil de supravegherea calității componentelor mediului (ape de suprafață, ape uzate, aer, sol, aluviuni acvatice, precipitații atmosferice, nivelul debitului dozei ambientale a radiației gama, etc.), în baza unei rețele ample de monitorizare; *Laboratorul încercări chimice și măsurări instrumentale din cadrul Agenției Naționale de Sănătate Publică,* care asigură supravegherea sanitaro-igienică a calităţii şi inofensivităţii produselor alimentare, apei, aerului, materialelor polimerice şi sintetice de larg consum, prin organizarea şi efectuarea încercărilor chimice, radiologice, precum și monitorizarea factorilor fizici cu impact asupra sănătății publice; *Laboratorul Atestarea și Controlul Calității Pesticidelor din cadrul Î.S. „Centrul de Stat pentru Atestarea şi Omologarea Produselor de Uz Fitosanitar şi a Fertilizanţilor”,* care efectuează controlul calității și conformității pesticidelor și PUF recomandate și utilizate în țară; *Laboratorul Vamal* creat în scopul efectuării cercetărilor/încercărilor de laborator și a expertizei/evaluării mărfurilor în scopuri vamale. Laboratoare ale MAI (IGSU) sau cele ale Agenției Supraveghere tehnica. *(de inclus informații)* Totodată există un set de laboratoare specializate în cadrul instituțiilor de cercetare și agenți economici.

61. Totuși sistemul de monitorizare al calității mediului pe segmentul substanțelor chimice și deșeurilor se confruntă cu mai multe probleme, precum și există necesități de modernizare a acestuia. Laboratorul de Referință de Mediu nu are personal suficient pentru realizarea programelor de monitorizare, iar lipsa de automatizare sporește necesitatea angajării unui număr mai mare de persoane care să efectueze manual prelevarea probelor. Rețeaua de monitorizare este foarte învechită, iar finanțarea din bugetul de stat pentru dezvoltarea și înnoirea acesteia aproape că lipsește. Din această cauză Laboratorul de referință de mediu monitorizează mai puțin de jumătate din cele 45 de substanțe prioritare ale Directivei-cadru a UE privind apa, iar monitorizarea altor aspecte de mediu, inclusiv a deșeurilor practic nu se realizează.

62. O altă problemă a sistemul de monitorizare a calității mediului ține de modul de gestionare a datelor rezultate în procesul monitorizării, acestea continua să fie stocate, procesate și evaluate manual prin folosirea unui program simplificat de evaluare. Prin urmare este necesară dezvoltarea și punerea în aplicare a unor tehnologii moderne de procesare a datelor, de evaluare și interpretare grafică a acestora, pentru a facilita activitatea Agenției în producerea indicatorilor de calitate a mediului, a rapoartelor și buletinelor informative.

63. În contextual celor prezentate mai sus, se evidențiază necesitatea creșterii potențialului analitic și tehnic al laboratoarelor din sistemul RNOCL, inclusiv prin echiparea cu metode de investigare a multor indici prioritari de determinare a substanțelor chimice și impactului lor, inclusiv și pentru identificarea și monitorizarea substanțelor chimice prioritare, cum ar fi POPs, mercurului, metale grele, etc;

64. De asemenea, este necesară asigurarea laboratoarelor cu numărul necesar de cadre profesioniste în domeniu, precum și instruirea specialiştilor, inclusiv peste hotarele ţării, în domeniul managementul substanţelor chimice, inclusiv: principiile Bunelor Practici de Laborator (GLP), cerinţele regulamentelor CLP şi REACH. Aceștia urmează să însuşească metodele noi de investigaţii, controlul calităţii încercărilor de laborator, ș.a.

## 1.4 Activităţi de pregătire, reacţii de răspuns şi măsuri de intervenție în caz de situaţii excepţionale cu implicarea substanţelor chimice.

65 Accidentele care implică substanțe periculoase constituie o amenințare gravă pentru populație și pentru mediu, care provoacă pierderi economice substanțiale și perturbă creșterea economică. Siguranța ocupațională și acțiunile de informare a angajaților și angajatorilor cu privire la bunele practici aplicate în vederea prevenirii riscurilor generate de substanțe chimice sunt condiții esențiale pentru a diminua pierderile umane și economice. Conform datelor Inspectoratului de stat al Muncii, în anii 2021-2022 au fost înregistrate următoarele accidente de muncă cu implicarea substanțelor chimice:

|  |
| --- |
| **Tabelul 10. Informații cu privire la incidente cu implicarea substanţelor chimice la locul de muncă din perioada 2021-2022** |
|  |
| **Data incidentului** | **Localitatea** | **Tipul incidentului**  | **Substanţe chimice implicate** | **Nr. de persoane decedate / rănite/ evacuate** | **Contaminarea componentelor de mediu sau prejudiciu calculat**  |
| 12.01.2021 | Chisinău | Intoxicație (inhalarea vaporilor) | Soluție de îndepărtare a etichetelor | O persoana a pierdut capacitatea temporară de muncă | - |
| 05.05.2021 | Chisinău | Intoxicație (inhalarea vaporilor) | Soluție de igienizare Cl2 | O persoana a pierdut capacitatea temporară de muncă |  |
| 15.05.2022 | Orhei | Substanța chimică a pătruns în ochi (contaminare de la mănușă) | Soda caustică | O persoana a pierdut capacitatea temporară de muncă |  |
| 17.07.2022  | Călărași | Intoxicație (inhalarea vaporilor) | clorură | O persoana a pierdut capacitatea temporară de muncă |  |
| 22.09.2022 | Chișinău | Intoxicație  | CO | O persoana a pierdut capacitatea temporară de muncă | Poluarea mediului cu substanțe |

66. Conform cadrului existent, în sistemul național de activități de pregătire, reacții de răspuns și măsuri de intervenție în caz de situații excepționale cu implicarea substanțelor chimice sunt antrenate *următoarele instituții*: Ministerul Mediului (AM și IPM); Ministerul Infrastructurii și Dezvoltării regionale (Agenția pentru Supraveghere Tehnică); Ministerul Sănătății, Ministerul Afacerilor Interne (IGSU). Pentru organizarea cooperării cu alte instituții naționale în domeniul intervențiilor cu implicarea substanțelor chimice, în mod special al celor interinstituționale, au fost încheiate o serie de acte administrative comune. Aceste documente acoperă mai multe domenii: schimbul de informații, organizarea și desfășurarea intervențiilor, realizarea unor proceduri comune etc.

67. În mod similar sunt reglementate și unele tipuri de **intervenții transfrontaliere**, în mod particular cele asociate cu România care au rezultat și au fost dezvoltate de IGSU prin proiectul finanțat din fondurile UE (proiectul „SMURD”), având la bază acordurile inter-guvernamentale, ordine comune și chiar proceduri interinstituționale și internaționale elaborate, aprobate, testate și aplicate în activitatea cotidiană.

68. În același timp, utilizarea substanțelor periculoase este inevitabilă în unele sectoare ale economiei, care sunt esențiale pentru o societate industrializată modernă. Astfel, pentru a reduce riscurile de producere a accidentelor care implică substanțe periculoase sunt necesare măsuri de prevenire a accidentelor majore și de asigurare a unui nivel adecvat de pregătire și de reacție în cazul în care astfel de accidente se produc.

69. Instituția principală implicată în prevenirea și răspunderea în caz de situații excepționale este IGSU al MAI. Deşi, au fost efectuate îmbunătăţiri şi modificări substanţiale la capitolul dotări şi la nivelul strategic de organizare, modul de desfăşurare a intervenţiilor subdiviziunilor IGSU continuă să fie influenţat de baza tehnico-materială slabă, în mod deosebit pentru a răspunde accidentelor cu implicarea substanțelor chimice periculoase.

70. **Lege nr. 108/2020 privind controlul pericolelor de accidente majore
care implică substanțe periculoase** are drept obiectiv asigurarea unui nivel ridicat de protecție a sănătății și a mediului pe teritoriul Republicii Moldova prin stabilirea normelor pentru prevenirea accidentelor majore care implică substanțele periculoase și limitarea consecințelor acestor accidente prin transpunerea la nivel național a Directivei 2012/18/UE privind controlul pericolelor de accidente majore care implică substanțe periculoase.

## 1.5 Activități ale sectorului industrial, de cercetare și ale grupurilor de interes public

71. Grupurile de interes din sectorul neguvernamental, implicate în activități ce vizează managementul durabil al substanțelor chimice, în Republica Moldova sunt preponderent organizațiile neguvernamentale (ONG-urile), asociațiile obștești, diverse asociații de business și asociații profesionale, precum și instituțiile academice. Nivelul de implicare și participare, precum și sfera de acțiune a programelor realizate de acestea în domeniul managementului substanțelor chimice variază considerabil.

72. Interesele agenților economici din Moldova ce desfășoară activități asociate cu producerea, importul, exportul sau utilizarea substanțelor și produselor chimice în diverse sectoare ale economiei naționale sunt în general reprezentate de diverse asociații patronale, federații și uniuni.

73. Preponderent, însă, acest rol este realizat de *Confederația Națională a Patronatelor din Republica Moldova* (CNPM), care are ca obiectiv promovarea şi apărarea intereselor legitime ale membrilor în relaţiile cu autorităţile publice, prin participarea la elaborarea şi avizarea proiectelor de acte legislative şi normative, care privesc activităţile patronale şi cele ale agenţilor economici. Totodată există și alte asociații de business, care reprezintă interesele agenților economici, in mare parte importatori sau distribuitori ai produselor chimice.

74. Numărul întreprinderilor care importa produse și substanțe chimice este in continuă creștere, în mod special celor care plasează pe piață produse pentru uz casnic, detergenți, aditivi pentru polimeri, spume izolante și diverse produse din domeniul construcției, fertilizanți și produse de uz fitosanitar, substanțe chimice industriale, inclusiv și SDO.

75. Republica Moldova dispune de capacități instituționale şi tehnice suficiente pentru instruirea angajaților din sectoarele economiei naționale unde sunt utilizate substanțe chimice periculoase. Pe larg se aplică și sistemul de certificare a lucrărilor cu implicarea substanțelor chimice în diverse sectoare ale industriei (construcții, agricultură, transport, etc) conform standardelor ISO.

76. Totodată, printre măsurile care ar putea îmbunătăți controlul asupra respectării legislației se regăsesc elaborarea, adaptarea şi aplicarea unor programe de instruire profesională şi perfecționare continuă a personalului [Inspectoratului de Stat al Muncii](https://ism.gov.md/ro), Inspectoratului pentru Protecția Mediului, ANSA, ANSP și altor structuri de control din domeniul managementului substanțelor chimice și deșeurilor acestora.

77. Printre alte acțiuni necesare **asigurării securității muncii** în domeniile asociate cu substanțe chimice au fost menționate următoarele:

* orientarea activităților de inspecţie către domeniile de activitate care prezintă riscuri mai mari de accidentare sau îmbolnăvire, printre care: industria prelucrătoare; şantierele de construcţii; activităţile agricole; energetica; telecomunicaţiile (de verificat, din cate eu cunosc toate inspecttoratele trebuia sa treaca la sistemul de control in baza analizei riscurilor, poti sa verific daca la inspectia muncii este asa metodologie, si de propus mai larg elaborarea si aplicarea metodologiei de efectuare a controlului in baza analizei riscurilor inclusiv celor provocate de substanțele chimice si deșeurile acestora.;
* înăsprirea sancţiunilor administrative pentru neasigurarea condiţiilor de muncă nepericuloase şi inofensive;
* propagarea, prin diferite surse mass-media, a prevederilor legislaţiei în domeniul securităţii şi sănătăţii în muncă, precum şi a modalităţilor de respectare a acesteia;
* sporirea nivelului de sensibilizare şi informare a publicului larg despre pericolele locurilor de muncă cu sisteme deficitare de securitate şi sănătate în muncă, despre fenomenul accidentării şi îmbolnăvii la locurile de muncă, cât şi despre prejudiciile directe şi indirecte ce apar în rezultatul accidentelor de muncă şi îmbolnăvirilor la locurile de muncă.
* Informarea mai larga a angajaților despre condițiile de lucru și modalitatea de revendicare a acestor drepturi/condiții.

78. **Sectorul privat**, în special industria, poate contribui semnificativ la susținerea dezvoltării capacităților din acest domeniu. Introducerea noilor tehnologii, aplicarea materialelor non-poluante, gestionarea deșeurilor formate precum și optimizarea procesului de producere aplicind sisteme de certificarea ISO sunt unele din activități care ar contribui la obținerea unui nivel mai avansat de securitate chimică.

79. Totodată participarea efectivă a sectorului privat la procesul de elaborare a cadrului normativ în domeniul mediului înseamnă participare conştientă, responsabilă şi reprezentativă a liderilor mediului de afaceri. Pe parcursul ultimilor ani, se atestă creșterea interesului și gradului de implicare a acestor asociații de business în procesul de elaborare a legislației privind managementul substanțelor chimice și a deșeurilor. Consolidarea mediului de afaceri reprezintă, indiscutabil, un efort pe termen lung, în care instituţiile unei economii funcţionale de piaţă sunt implicate prin efort individual, precum şi prin valorile comune ale reprezentanţilor comunităţii de afaceri: competitivitate, legalitate, transparenţă.

80. **Activitatea ştiinţifică** din domeniul managementului substanţelor chimice este asigurată de către instituţiile de cercetare de ramură din cadrul Academiei de Științe a Moldovei: Institutul de Chimie și Institutul de Ecologie și Geografie, Institutul de Pedologie, Agrochimie şi protecţia solului „N. Dimo”, precum și de către instituțiile de învățământ universitar. *(Referinta de bază este Programul de cercetari si inovari este pentru 2020-2023 Hotărîrea Guvernului nr.381/201, de solicitat de la IEG informații privind alte programe de cercetări)*

81. În prezent în țară nu există organizații neguvernamentale care să fie preocupate exclusiv de managementul substanţelor chimice și securitatea chimică. Un motiv al implicării reduse a ONG-urilor în acest domeniu este faptul că dezvoltarea industriei chimice nu este caracteristică pentru Republica Moldova, plus se atestă și lipsa fondurilor naționale pentru susținerea unor astfel de activități. Majoritatea proiectelor privind securitatea chimică sunt finanțate din fondurile internaționale de mediu sau sănătate publică. Totuși diferite campanii anuale sunt organizate și facilitate de către ONG-le, spre exemplu campanii privind promovarea securității în manipularea cu pesticide, campanii privind reducerea impactului metalelor grele (inclusiv mercurul, plumb, azbest) asupra populației și mediului înconjurător, campanii privind impactul advers al produselor chimice casnice, activități de colectare separată a deșeurilor cu conținut de substanțe chimice periculoase (cum ar fi DEEE), etc.

82. Implicarea ONG-urilor competente este fundamentală și în procesul de stabilire a priorităților în domeniul securității chimice. Astfel, organizațiile neguvernamentale participă la consultările publice privind proiectele documentelor de politici și actele normative elaborate de autoritățile publice centrale de specialitate în domeniul mediului și sănătății publice.

## CAPITOLUL II.

##  OBIECTIVELE GENERALE ȘI SPECIFICE ALE DOMENIULUI DE ACTIVITATE

 83. Programul MDSC își propune atingerea următoarelor obiective generale și specifice:

***Obiectivul general nr. 1: Consolidarea cadrului legal și instituțional, şi politicilor naționale în domeniul managementului substanțelor chimice***.

***Obiectivul general nr. 2: Atenuarea riscurilor, reducerea şi eliminarea impactului substanțelor și produselor chimice asupra mediului şi sănătăţii populaţiei prin dezvoltarea unui sistem integrat de gestionare a substanţelor chimice din punct de vedere tehnic și informațional.***

**84. Obiectivele specifice** ale Programului MDSC sunt:

**Obiectivul specific nr. 1: Elaborarea cadrului normativ necesar asigurării unui mecanism instituțional consolidat de gestionare a substanțelor chimice la nivel național**

**Direcții de acțiuni:**

* Înființarea Autorității competente responsabile de gestionarea integrată a substanțelor chimice (Agenția Substanțe Chimice)
* Consolidarea bazei instituționale și capacităților angajaților Agenției Substanțe Chimice (inclusiv prin instruiri, schimb de cunoștințe cu agențiile similare)
* Aprobarea mecanismului interministerial de constituit de Guvern din reprezentanți ai autorităților administrației publice centrale prevăzute la art. 7–11 din Legea nr. 277/2018, ai instituțiilor științifice și ai organizațiilor neguvernamentale
* Dezvoltarea inițiativelor și crearea parteneriatelor de colaborare pentru a consolida capacitatea de management al substanțelor chimice nivel național și internațional – inclusiv cu Agenția Europeană pentru Substanțe Chimice ECHA;
* Inființarea Sistemul național de suport al agenților economici în domeniul produselor chimice (Helpdesk)

**Obiectivul specific nr. 2: Reglementarea și controlul plasării pe piață a substanțelor care pot prezenta pericole pentru integritatea mediului, sănătatea oamenilor și animalelor**

**Direcții de acțiuni:**

* Elaborarea și aprobarea cadrului normativ privind clasificarea, etichetarea și ambalarea substanțelor și amestecurilor chimice;
* Elaborarea procedurilor de înregistrare și autorizare a produselor și substanțelor chimice periculoase;
* Stabilirea procedurilor privind obligativitatea efectuării evaluării securității chimice la etapa înregistrării substanțelor chimice
* Îmbunătățirea evidenței și raportării plasării pe piață a substanțelor și produselor chimice, inclusiv a celor periculoase;
* Elaborarea și aprobarea Regulamentul privind stabilirea metodelor de testare a substanțelor chimice (bune practici de laborator);
* Elaborarea și aprobarea Regulamentului privind detergenții;
* Facilitarea controlului de stat al gestionării substanțelor chimice de către operatori economici.

**Obiectivul specific nr. 3: Asigurarea unui management durabil al substanțelor chimice în produse și articole pe tot parcursul ciclului de viață, de la import sau producere până la depozitarea, transportarea, utilizarea şi eliminarea sau valorificarea substanței**.

**Direcții de acțiuni:**

* Elaborarea și aprobarea mecanismului de stabilire a criteriilor și mecanismelor de control și expertiză a substanțelor și produselor chimice, inclusiv pesticide, mașini uzate, echipamente EE și alte echipamente și produse care pot conține substanțe chimice periculoase, aplicate în cazul importului și exportului;
* Introducerea și implementarea măsurilor economice pentru protecţia mediului şi a sănătăţii umane (revizuirea sistemului de sancțiuni și amenzi pentru nerespectarea legislatiei privind emisiile de poluanți);
* Conformarea instalațiilor existente la noile prevederi normative privind controlul si prevenirea poluării, inclusiv și emisii industriale (în contextul asigurării limitelor de emisii, practici de BAP și BEP);
* Evaluarea terenurilor contaminate cu substanțe chimice (inclusiv și POP) și, acolo unde este posibil, remedierea lor într-un mod ecologic;
* Supravegherea stării tehnice a mijloacelor de aplicare a PUF (elaborarea cerințelor tehnice speciale pentru verificarea mijloacelor tehnice utilizate la aplicarea produselor de uz fitosanitar);
* Reducerea efectelor de la pulverizarea aeriană a PUF-lor.

**Obiectivul specific nr. 4: Asigurarea schimbului de cunoștințe și practici privind managementul durabil al substanțelor chimice, prin sporirea acceptării reciproce a abordărilor în evaluarea pericolelor chimice și asigurarea funcţionării unui sistem informaţional integrat privind substanțele chimice.**

**Direcții de acțiuni:**

* Elaborarea și aprobarea procedurii simplificate de autorizare produsului chimic pentru tipuri de utilizări solicitate în unul din statele membre ale Uniunii Europene;
* Asigurarea funcționării *Sistemului Informațional Automatizat “Registrul Produselor Chimice plasate pe piața Republicii Moldova” (SIA REPC);*
* Stabilirea mecanismelor cuprinzătoare pentru îndeplinirea obligațiilor RM în temeiul Acordurilor multilaterale de mediu din domeniul substanțelor chimice și deșeurilor acestora, precum și asigurarea raportării conform cerințelor convențiilor:
* Crearea sistemului informațional pentru realizarea schimbului de informații interinstituționale privind accidentele cu implicarea substanțelor chimice, inclusiv și și celor pe plan transfrontalier;
* Asigurarea informării utilizatorilor finali de către producătorii de produse chimice la comercianți cu amănuntul despre managementul durabil al lanțului de aprovizionare;
* Minimizarea expunerii la perturbatorii endocrini și încurajarea substituirii acestora cu substanțe chimice mai sigure, în măsura posibilităților tehnice și practice.

**Obiectivul specific nr. 5** Asigurarea managementului durabil al substanțelor chimice cu conținut de poluanți organici persistenți, inclusiv și deșeurilor acestora:

**Direcții de acțiune:**

* Activitățile ce țin de managementul durabil al POPs se regăsesc în anexa nr. 3

**Obiectivul specific nr. 6 Dezvoltarea capacităților de cercetare, evidență şi monitoring în domeniul managementului substanțelor chimice**

**Direcții de acțiune:**

* elaborarea și aprobarea programului de monitorizare și de cercetare privind impactul substanțelor chimice asupra sănătății publice și mediului, precum și punerea în aplicare a acestui (Promovarea inovării în domeniul chimiei ecologice / ecotoxicologiei).
* stabilirea metodelor de testare a substanțelor chimice conform bunelor practici de laborator
* dezvoltarea programelor de formare continuă și de testare a consultanților chimiști implicați în plasarea pe piață a produselor chimice, în scopul asigurării unui nivel înalt de protecție a sănătății umane și a mediului

**Obiectivul specific nr. 7 Reducerea riscurilor bazate pe politici de conformitate, cît și informarea și sensibilizarea publicului privind impactul substanțelor chimice prin prisma respectării drepturilor omului la un mediu sănătos.**

**Direcții de acțiune:**

* Promovarea campaniilor de informare despre managementul durabil al lanțului de aprovizionare și informarea consumătorilor despre compoziția produselor;
* Dezvoltarea și diseminarea pachetelor educaționale, adaptate și la aspecte de gender, privind impactul SC și deșeurilor acestora pentru anumite grupuri (autorități locale și centrale, elevi, studenți, grupuri vulnerabile etc.);
* Asigurarea accesului publicului la informații actualizate despre emisii de substanțe chimice, despre deșeuri, inclusiv POP în Moldova, inclusiv la registre de stat și sisteme informaționale (SIA REPC, SIA RETP, SIA MD, etc);
* Sporirea conștientizării actorilor REP în gestionarea în gestionarea într-un mod ecologic raţional a materialelor care conţin substanțe chimice, inclusiv POP (vehicule scoase din uz, echipamente electrice și electronice, materiale de construcții, etc);
* Finanțarea elaborării conținutului tematic în online media (video spoturi)
* Promovarea campaniilor tematice de informare a populației privind managementul durabil al substanțelor chimice, inclusiv și utilizatorilor finali despre compoziția produselor chimice.

## Capitolul III:

## IMPACT

Pentru implementarea cu succes a prezentului Program sunt necesare resurse umane, financiare şi tehnice.

Resursele umane vor fi constituite din personalul autorităților de mediu, sănătății publice și siguranței alimentelor, cadre pedagogice și de cercetare, persoane ce activează în organizaţiile obşteşti, dar şi experţi externi. Un rol aparte în implementarea Programului MDSC îi revine mediului de afaceri, producători, importatori și distribuitori ai substanțelor chimice. O parte din resurse privind conformare cu legislație de mediu și informarea publicului reiesă din obligațiile operatorilor economici subiecți ai REP.

Resursele financiare vor proveni din sursele bugetului public naţional, Fondul Național de Mediu, fondurile donatorilor străini şi din alte surse permise de legislaţia în vigoare.

Resursele tehnice înglobează totalitatea necesităţilor pentru managementul programelor şi proiectelor în domeniul monitoringului integrat și protecția mediului de la impactul advers al substanțelor chimice.

## Capitolul IV: COSTURI

Resursele financiare, tehnice şi umane necesare implementării Programului MDSC vor fi estimate şi detaliate pentru fiecare etapă a procesului de realizare în Planul de acţiuni pentru implementarea Programului. De asemenea, se va realiza o ajustare periodică a acestor necesităţi la Cadrul de Cheltuieli pe Termen Mediu, la Planul Naţional de Dezvoltare Strategică.

Acţiunile care ţin de elaborarea şi implementarea cadrului legislativ şi de reglementare vor fi realizate nemijlocit de către autorităţile administraţiei publice centrale şi nu vor condiţiona costuri suplimentare celor prevăzute în bugetul de stat.

În ceea ce priveşte acţiunile de dezvoltare a laboratoarelor, sistemelor de monitorizareacestea vor fi finanţate în limita mijloacelor financiare ale bugetului public naţional, din asistenţa tehnică şi investiţională externă, precum şi din alte surse, care nu contravin legislaţiei în vigoare.

## Capitolul V: RISCURI ÎN PROCESUL IMPLEMENTĂRII

 În procesul implementării prezentului Program sunt posibile apariția a diverse bariere și riscuri, astfel au fost anticipate riscurilepotențiale şi măsurile de diminuarea acestora.

*1) riscuri interne:*

- perturbarea procesului de promovare a Programului în legătură cu tergiversarea reformelor instituționale de mediu – și anume crearea Autorității competente responsabilă de gestionarea integrată a substanțelor chimice;

- participarea ineficientă a instituțiilor responsabile de implementarea acțiunilor planului elaborat;

- lipsa cadrelor calificate în domeniul de referință și fluctuația necontrolată a personalului;

- implicarea insuficientă a factorilor de decizie în realizarea sarcinilor Programului;

- deficiențe de comunicare instituțională și interinstituțională;

- complexitatea problemelor abordate;

*2) riscuri externe:*

- tergiversarea procesului de realizare a măsurilor stabilite de către instituțiile de resort;

- imprevizibilitatea deciziilor politice;

- finanțare insuficientă a acțiunilor Planului de acțiuni pentru implementarea Programului.

Un risc înalt de neimplementare a Programului rămâne a fi lipsa sau insuficiența surselor de finanțare. Astfel, prioritare sunt negocierea și solicitarea asistenței internaționale pentru implementarea acțiunilor care nu au acoperire financiară, inclusiv pentru programe de conformare a instalațiilor existente la noile prevederi normative privind controlul si prevenirea poluării, inclusiv și emisii industriale (în contextul asigurării limitelor de emisii, practici de BAP si BEP) și înzestrarea și îmbunătățirea capacităților de laborator de referința pentru testarea substanțelor chimice (bune practici de laborator).

În scopul implementării cu succes a Planului de acțiuni pentru implementarea Programului PMDSC au fost identificate o serie de riscuri, cu estimarea impactului și probabilității acestora, divizate după următoarele tipuri de riscuri:

|  |  |  |  |
| --- | --- | --- | --- |
| **Categorii de riscuri** | **Tipuri de riscuri** | **Impact** | **Probabilitate** |
| Riscuri organizaționale | Rigiditatea instituțiilor de stat în alinierea intervențiilor la politica de dezvoltare a domeniului protecției mediului și managementului substanțelor chimice | Mediu | Sporită |
| Abordare limitată în documentele de politici în domeniul managementului SC privind intervențiile sectoriale  | Mediu | Medie |
| Fluctuația personalului calificat din cadrul instituțiilor publice de stat/lipsa memoriei instituționale | Sporit | Sporită |
| Riscuri de management/operaționale | Disponibilitatea și capacitatea redusă de mobilizare a resurselor pentru cofinanțarea proiectelor din domeniul  | Mediu | Sporită |
| Tergiversarea implementării reformelor instituționale | Mediu | Sporită |
| Riscuri externe | Impactul pandemiei COVID-19 asupra dezvoltării economice | Mediu | Medie |
| Schimbările climaterice și dezastre naturale | Sporit | Sporită |

În procesul de gestionare a riscurilor sunt determinați responsabilii din cadrul tuturor instituțiilor responsabile de realizarea acțiunilor planului. Anual va fi analizat și evaluat procesul de realizare a măsurilor stabilite în Programul, riscurile legate de desfășurarea activităților și vor fi întreprinse acțiuni de remediere a situației la toate nivelurile instituționale.

## Capitolul VI: AUTORITĂȚI/INSTITUȚII RESPONSABILE

Responsabilitatea privind coordonarea generală pentru implementarea acestui program revine Ministerului Mediului cu subdiviziunile sale structurale interne și instituțiile subordonate (Agenția de Mediu, Inspectoratul pentru Protecția Mediului, Serviciul Hidrometeorologic de Stat).

Alte instituții responsabile pentru implementarea programului sunt:

* Ministerul Agriculturii și Industriei Alimentare („Centrul de Stat pentru Atestarea şi Omologarea Produselor de Uz Fitosanitar şi a Fertilizanților”);
* Ministerul Dezvoltării Economice și Digitalizării (Agenția pentru Supraveghere tehnică);
* Ministerul Energiei;
* Ministerul Finanțelor(Serviciul vamal)
* Ministerul Infrastructurii și Dezvoltării Regionale;
* Ministerul Sănătății (Agenția Națională pentru Sănătate Publică);
* Ministerul Educației și Cercetării cu instituțiile subordonate (Institutul de Chimie, Institutul de Ecologie și Geografie, Institutul de Genetică, Fiziologie şi Protecție a Plantelor;
* Ministerul Afacerilor Interne cu instituțiile subordonate;
* Agenția Medicamentului şi Dispozitivelor Medicale;
* Agenția națională pentru Siguranța Alimentelor

În procesul de implementare a prezentului Program, autoritățile responsabile vor colabora cu organele administrației publice centrale și locale, reprezentanți ai mediului de afaceri (producători și importatori/ distribuitori de substanțe chimice; asociațiile de business), instituțiile de cercetare, organizațiile neguvernamentale, mass-media, precum și cu partenerii internaționali de dezvoltare.

## Capitolul VII. PROCEDURI DE RAPORTARE, MONITORIZARE ȘI EVALUARE

 Responsabil pentru monitorizarea implementării prezentului Program este Ministerul Mediului, care va colecta, analiza și sistematiza datele cu privire la indicatorii de monitorizare și rezultatele la sfârșitul fiecărui semestru.

 Ministerele și alte autorități administrative centrale, instituțiile publice, asociațiile de profil, în limitele competențelor atribuite, vor asigura realizarea prezentului Program și a Planului de acțiuni pentru implementarea acestuia, raportând semestrial, până la data de 10 iulie și, respectiv, 10 ianuarie, Ministerului Mediului.

 Ministerul Mediului, în baza rapoartelor autorităților responsabile, va generaliza și va prezenta Guvernului anual, până la data de 15 februarie, raportul integral privind realizarea Planului de acțiuni.

1. https://www.legis.md/cautare/getResults?doc\_id=26162&lang=ro [↑](#footnote-ref-1)
2. https://www.legis.md/cautare/getResults?doc\_id=132963&lang=ro# [↑](#footnote-ref-2)
3. https://www.legis.md/cautare/getResults?doc\_id=133355&lang=ro [↑](#footnote-ref-3)
4. https://www.legis.md/cautare/getResults?doc\_id=63659&lang=ro [↑](#footnote-ref-4)
5. https://www.legis.md/cautare/getResults?doc\_id=23649&lang=ro [↑](#footnote-ref-5)
6. https://www.legis.md/cautare/getResults?doc\_id=63701&lang=ro [↑](#footnote-ref-6)
7. <https://statistica.gov.md/public/files/publicatii_electronice/Anuar_Statistic/2021/16_AS.pdf> [↑](#footnote-ref-7)
8. https://www.legis.md/cautare/getResults?doc\_id=107698&lang=ro# [↑](#footnote-ref-8)
9. https://www.legis.md/cautare/getResults?doc\_id=114288&lang=ro [↑](#footnote-ref-9)
10. <https://www.legis.md/cautare/getResults?doc_id=99056&lang=ro> [↑](#footnote-ref-10)
11. [https://www.legis.md/cautare/getResults?doc\_id=103689&lang=ro#](https://www.legis.md/cautare/getResults?doc_id=103689&lang=ro) [↑](#footnote-ref-11)